
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/29/13.02.2007

	
	
	


C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra propunerii legislative privind unele măsuri pentru vânzarea acţiunilor societăţilor comerciale către salariaţi în cadrul procesului de privatizare, Camera Deputaţilor fiind Cameră decizională (PLx 948/2006)  

In raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

MIHAI  TUDOSE

R  A  P  O  R  T    

asupra propunerii legislative privind unele măsuri pentru vânzarea acţiunilor societăţilor comerciale către salariaţi în cadrul procesului de privatizare, Camera Deputaţilor fiind Cameră decizională (PLx 948/2006)  

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu propunerea legislativă privind unele măsuri pentru vânzarea acţiunilor societăţilor comerciale către salariaţi în cadrul procesului de privatizare, Camera Deputaţilor fiind Cameră decizională. 

 La întocmirea prezentului raport, Comisia a avut în vedere: 1) punctul de vedere negativ al Guvernului nr. 2669/30.08.2006; 2)  avizul negativ nr. PLx948/29.01.2007 al Comisiei juridice, de disciplină şi imunităţi; 3) avizul negativ nr. 23/230/08.02.2007 al Comisiei pentru industrii şi servicii; 4) avizul  favorabil  nr. 1021/24.07.2006 al Consiliului Legislativ.

            Proiectul de lege are ca obiect de reglementare instituirea unor măsuri pentru vânzarea acţiunilor societăţilor comerciale către salariaţi în cadrul procesului de privatizare. Proiectul are în vedere vânzarea pachetului de acţiuni, conform strategiei de privatizare a fiecărei societăţi comerciale, salariaţilor în mod individual şi celor constituiţi în asociaţii ale salariaţilor, prin derogări de la prevederile legislaţiei privatizării.
La dezbaterea proiectului de lege a participat, în conformitate cu art. 54 şi 55 din Regulamentul Camerei Deputaţilor, republicat, domnul deputat Ion Stoica – iniţiatorul propunerii legislative, reprezentantul Ministerului Finanţelor Publice: domnul Dan Pantea – director general adjunct şi doamna Irina Avram – şef serviciu.


Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 13 februarie 2007.
       În raport de conţinutul şi obiectul său, propunerea legislativă face parte din categoria legilor ordinare.
           La lucrările comisiei au fost prezenţi 21 deputaţi, din totalul de 21 membri ai comisiei.
În urma dezbaterilor, membrii comisiei au hotărât respingerea propunerii legislative deoarece dispoziţiile art. 2 alin. (2) din iniţiativa legislativă sunt contrare prevederilor art. 46 din Constituţia României, republicată.


Raportul comisiei a fost respins cu  20 de voturi pentru şi o abţinere (21 de voturi).

În urma dezbaterii, Comisia pentru politică economică, reformă şi privatizare a hotărât cu 20 de voturi pentru şi o abţinere să propună plenului Camerei Deputaţilor respingerea propunerii legislative privind unele măsuri pentru vânzarea acţiunilor societăţilor comerciale către salariaţi în cadrul procesului de privatizare,
  PREŞEDINTE,

MIHAI TUDOSE






SECRETAR,





           IULIU NOSA






    




Consilier :










       Alina Hodivoianu

